WASHINGTON D.C., AS, 1 MEI 2003
Sekali lagi, tragedi 11 September
mengikat ketentuan kedua-dua negara.
AS datang ke Afghanistan untuk memerangi keganasan
dan Afghanistan menyambut AS dengan tangan terbuka
demi pembebasan tanah air kami.
Bersama-sama, kita hapuskan terorisme.
Kempen AS dan Perikatan Utara selepas tragedi 11 September
mengganggu-gugat rangkaian Osama bin Laden.
Semua sumber kerajaan AS disalurkan untuk halang dan bunuh Osama,
tapi dia satu ancaman besar.
Taliban berpangkalan di sempadan Pakistan
dan mereka berikrar untuk bangkit dan melawan.
Taliban kata, "Kami ada dron dan peluru berpandu sendiri,
iaitu pengebom berani mati."
Apabila berdepan musuh yang sanggup meletupkan diri sendiri,
ia sesuatu yang sangat menakutkan.
Otak mereka dibasuh.
Mereka berazam untuk mati.
Skuad pengebom berani mati setuju
ditemu bual oleh seorang wartawan Kanada
dan wartawan itu ialah saya.
Gary kata, "Kita ada misi.
Kita kena bawa 29 orang Taliban menyusup masuk ke Kabul."
Saya tanya, "Betulkah?"
Kita takut panas sampai ke petang, tapi hujan di tengah hari
dan mereka ialah kuda Trojan yang dihantar untuk sabotaj kita.
SULIT
PERISIK TALIBAN
SESETENGAH NAMA DIUBAH
BAGI MELINDUNGI IDENTITI BEBERAPA INDIVIDU.
Sebaik saja kerajaan Taliban digulingkan,
yakni jauh lebih cepat berbanding jangkaan AS,
38 bilion dolar disalurkan. Itu dana rekonstruksi yang besar.
Di mata AS, perang di Afghanistan dah berakhir.
Sekutu-sekutu NATO dan diplomat AS
yang dihantar ke Afghanistan, bukan tentera AS.
Presiden Amerika Syarikat, saya dan Jeneral Franks
telah meneliti perkembangan semasa di Afghanistan.
Dengan kerjasama Presiden Karzai, satu persetujuan telah dicapai.
Kita berada di fasa peralihan
daripada aktiviti ketenteraan besar-besaran
kepada fasa penstabilan dan pembangunan semula.
Afghanistan percaya AS satu-satunya kuasa dunia
yang boleh capai apa-apa saja.
Kempen AS di Afghanistan berjaya dalam dua bulan saja.
Sasaran seterusnya, Baghdad.
BAGHDAD, IRAQ 20 MAC 2003
Pada masa ini, Amerika Syarikat dan sekutunya
akan melancarkan operasi ketenteraan untuk membebaskan Iraq,
menyelamatkan rakyatnya dan melindungi dunia daripada bahaya.
Saya rasa Osama bin Laden dan al-Qaeda
sedar yang AS tak lagi fokus kepada Afghanistan
dan ambil kesempatan mengatur strategi.
Selepas Osama hilang dari radar,
dia bina satu rangkaian kurier dan orang hubungan
untuk sebarkan mesej-mesej dia.
Dia berjaya satukan semula al-Qaeda.
Selepas segalanya yang terjadi,
semua pegawai tertinggi Amerika,
diketuai oleh Bush,
menghasut negara-negara Islam lain untuk memusuhi kami.
Mereka mulakan perang ke atas Islam
atas tiket memerangi keganasan.
GARY HARRINGTON PEGAWAI OPERASI CIA
Saya pegawai kes CIA yang bertugas di Afghanistan.
GARY HARRINGTON PEGAWAI OPERASI CIA
Antara tahun 2005 hingga 2008, kehadiran tentera AS masih ketara.
AS cuba tingkatkan kemampuan untuk memerangi Taliban
dan memburu al-Qaeda di Pakistan.
AS buka dan naik taraf pangkalan-pangkalan tentera
di beberapa lokasi strategik di sekitar Afghanistan.
Dari aspek politik, Afghanistan berjaya capai kestabilan dan normalisasi.
AS bantu kerajaan
mewujudkan keteraturan dan mengurus tadbir Afghanistan.
Usaha AS dalam mengatur operasi antikeganasan
dan menjatuhkan al-Qaeda giat ditingkatkan pada masa itu.
Selepas 11 September, CIA tawar ganjaran wang yang lumayan
kepada individu yang boleh jadi jurubahasa
dan kebanyakan daripada mereka ialah orang Afghanistan.
Nama saya Ghulam Rasul.
Saya berasal dari Lembah Panjshir, Afghanistan.
Saya dah angkat senjata sejak berumur 16 tahun.
Dulu, Soviet. Hari ini, Taliban.
Saya kontraktor bebas untuk CIA.
Saya bukan saja jurubahasa, tapi juga penasihat
kerana saya buat macam-macam kerja yang tiada kaitan dengan bahasa.
Mereka terangkan adat dan tradisi sesebuah puak,
latar belakang dan asal usul seseorang.
Bagi pegawai kes macam saya,
ia banyak membantu dan memudahkan kerja saya.
KEDUTAAN AS, KABUL, AFGHANISTAN SEPTEMBER 2006
Pada September 2006,
saya berpeluang menemu bual seorang rakyat Afghanistan
yang mungkin berpotensi menjadi informan saya.
Kami tinggalkan perkarangan kedutaan
dan berjalan ke satu simpang di Bulatan Massoud.
Kami berdiri di tepi jalan sambil tunggu orang itu sampai.
Saya orang Barat, jadi semua orang pandang saya.
Ada kemungkinan saya akan dibunuh.
Saya macam cacing kepanasan.
Terintai-intai ke sana-sini.
Semasa saya sibuk terintai-intai,
saya perasan sebuah jip Toyota berwarna hitam
di sebelah kiri saya.
Saya nampak dua lelaki di dalam jip itu. Mereka pandang saya.
Kami sedang berborak dan Gary tanya,
"Apa jip hitam itu buat di situ?
Itu bukan tempat letak kereta."
Kawalan keselamatan di Kedutaan AS dan Kementerian Kesihatan sangat ketat.
Saya jawab, "Ini Afghanistan. Orang letak kereta sesuka hati mereka."
Saya angguk saja.
Kemudian, lelaki itu muncul. Saya dan Rasul terus berpaling
dan melalui pos pemeriksaan keselamatan bersama lelaki itu.
Kami berjalan kira-kira 200 meter ke pagar Kedutaan AS.
Beberapa minit kemudian, ada bunyi letupan.
Bunyinya sangat kuat.
Saya boleh rasa gegarannya.
Kemudian, semua penggera berbunyi.
Semua benda dalam radius 200 meter dari jip itu hancur berkecai.
Kalau kami lewat dua minit…
matilah kami.
Letupan itu kuat dan…
Lebih 35 orang terkorban dan ramai yang cedera.
Saya bergegas ke pos keselamatan kedutaan dan tanya,
"Hei! Ada pengebom berani matikah?"
Mereka jawab,
"Ya, mereka bom konvoi tentera di bulatan itu."
Saya tanya, "Jip Toyota berwarna hitam?"
Mereka tanya, "Macam mana awak tahu?"
Maksud perkataan "Talib" ialah pelajar.
Taliban ditubuhkan di sekolah-sekolah agama di Pakistan.
Gerakan Taliban bermula semasa Perang Saudara Afghan
di ambang penghujung pendudukan Soviet.
Orang Afghanistan menganggap keganasan perang saudara,
amalan rasuah pegawai tertinggi
yang sibuk menebalkan poket masing-masing,
dan kekejaman ke atas orang awam yang buka pintu kepada Taliban
kerana Taliban memperjuangkan ajaran Islam yang sebenar dan sederhana.
Taliban menerapkan Islam yang diamalkan pada abad ke-700.
Perempuan dipaksa berkelubung dari hujung rambut ke kaki,
menyerahkan jiwa dan raga mereka kepada suami
yang mengamalkan poligami.
Mereka mengamalkan hukuman zaman kuno,
merejam sehingga mati dan memotong tangan pencuri.
Ia satu gambaran yang kejam tentang Islam.
Taliban tak takut mati,
tapi mereka takkan bunuh diri,
Apabila pemberontakan di Iraq memuncak,
dengan pengaplikasian IED dan skuad pengebom berani mati,
Taliban mula nampak potensinya.
Sepanjang tahun 2005 hingga 2008,
pengaplikasian IED berleluasa
kerana itulah senjata utama Taliban.
IED ialah bom yang diledakkan dari jauh dan ditanam di tepi-tepi jalan.
Selain itu, ves dilengkapi bom
yang boleh diletupkan oleh si pemakai
atau ada kalanya, oleh alat kawalan,
yang boleh diletupkan dari jauh.
Kemudian, kenderaan yang dipasangi IED.
Bahan letupan dimampatkan di dalam beberapa bahagian kenderaan.
Setakat hari ini, VBIED di dalam jip Toyota hitam itu
ialah IED paling besar yang pernah diletupkan di Afghanistan.
Saya rasa lebih 90 kilogram bahan letupan.
Pada masa itu, sekurang-kurangnya sekali seminggu
bom kereta, serangan berani mati atau seumpamanya berlaku.
Semakin lama semakin teruk…
Saban tahun, ia semakin kerap.
Yang menariknya,
semua ini bertentangan dengan ajaran Islam Wahhabi,
tapi pengebom berani mati yang dah dibasuh otaknya
diberikan wang tunai yang besar jumlahnya bagi mereka.
Mereka dihasut untuk minum arak
dan langgan pelacur kerana mereka akan mati syahid.
Kononnya Tuhan akan ampunkan semua dosa mereka.
Mereka ambil duit itu, belanjakannya dan bunuh diri.
Bagi saya…
Bagi saya, ia tak masuk akal.
Ada pengebom berani mati yang semuda 17 hingga 19 tahun.
Salah seorangnya…
Saya pernah tanya, "Awak ada ibu bapa?"
Dia jawab, "Tak."
Semasa umurnya tujuh tahun, dia diculik.
Ada beratus-ratus orang kanak-kanak yang senasib dengan dia.
Mereka diculik dan dihantar ke kem latihan.
Otak mereka dibasuh selama lebih tiga tahun.
Mereka belajar di madrasah dan diasingkan.
Cikgu-cikgu cari pelajar yang berpotensi
dan cuba memanipulasi mereka.
Mereka jadi zombi.
Mereka berazam untuk mati.
Mereka nak membunuh. Walau apa pun, mereka nak letupkan diri.
Semasa perang menentang Soviet,
banyak kem pelarian didirikan di Pakistan,
jadi mudah untuk Taliban masuk dan rekrut ahli baharu.
Skuad pengebom berani mati merentasi sempadan Pakistan,
ves yang dilengkapi bom dan IED
dihasilkan dan diagihkan.
Itulah kelebihan dan strategi Taliban.
Pendekatan sebaliknya diambil oleh kerajaan AS.
Kalau tawarkan insentif berupa wang dan hidup baharu,
mungkin mereka jumpa jalan keluar.
Itulah kelebihan AS.
Saya fikir mungkin kami boleh usahakan sesuatu
dengan memanipulasi Taliban untuk hentikan pengaplikasian IED.
Jadi, penting untuk CIA bekerjasama dengan kerajaan Afghanistan
dan juga NDS, Perkhidmatan Perisikan Afghanistan.
Mereka sedar ketakketaraan dan kerjasama
antara etnik dan puak yang membentuk Afghanistan
ialah sesuatu yang sukar untuk difahami sepenuhnya.
Pada hujung tahun 2005, Ketua Stesen Afghanistan
kenalkan saya kepada Jeneral Wardak.
Waktu itu, dia Menteri Pertahanan Afghanistan.
Objektif perkenalan kami
ialah menjalinkan kerjasama antara tentera Afghanistan
dan CIA dalam usaha AS
mengukuhkan operasi ketenteraan ke atas Taliban atau al-Qaeda.
Sampai satu tahap,
Jeneral Wardak kenalkan saya kepada Jeneral Fahim
yang merupakan rakan seperjuangan Jalaluddin Haqqani pada 1980-an,
iaitu salah seorang pemimpin utama Taliban.
Jeneral Wardak cakap kalau dia perlukan sesuatu atau bantuan,
dia akan cari Jeneral Fahim.
Akhirnya, Jeneral Fahim berhubung
dengan seorang mullah Taliban bernama Haimi.
Dia komander kelas pertengahan dalam Taliban.
Dia bukan pejuang, tapi warak orangnya.
Antara tugas dia ialah menghantar pengebom berani mati
dan komponen IED ke Afghanistan.
Pada masa itu, anggota Taliban gusar
kerana AS sentiasa meningkatkan keupayaan ketenteraannya.
Saya buat satu tawaran.
Kalau mereka sudi beri kerjasama
dan letak senjata, mereka takkan dibunuh
dan saya akan cari jalan
yang menguntungkan kedua-dua pihak.
Mereka sangka mereka akan dapat duit daripada saya.
Akhirnya, kami atur rancangan untuk seludup keluar sekumpulan Taliban
dan merentasi sempadan secara haram
dan jumpa saya.
Kami berjanji yang mereka takkan dibunuh atau ditangkap.
Kemudian, kami akan cari jalan untuk bekerjasama.
Bukan senang nak menyeberang sempadan dan seludup masuk 29 orang Taliban
dari Pakistan ke Afghanistan.
Pakistan tak boleh tahu.
Pada masa sama, Taliban tak boleh tahu penglibatan AS,
sedangkan operasi itu dijalankan di wilayah Afghanistan.
Ibu pejabat di Washington kata, "Tunggu dulu.
Kita seludup masuk lebih 20 orang Taliban
dan kita akan dipersalahkan kalau mereka tiba-tiba menyerang,
buat rampasan kuasa atau bunuh seseorang.
Kredibiliti dan reputasi CIA akan menjadi pertaruhan."
CIA ada sekumpulan veteran tentera.
Kami gelarnya GRS, singkatan untuk Sekuriti Respons Global,
dan merekalah pengawal peribadi CIA.
Salah seorang anggota GRS yang saya kenal di Iraq
menggunakan nama kod "Brutus".
DR. JOHN "BRUTUS" BUFFIN PEGAWAI CIA, (GRS)
GRS ialah elemen sokongan untuk pegawai kes
yang turun ke lapangan untuk menjalankan tugas.
Kami cuba bantu dan pastikan mereka selamat.
Macam perkhidmatan perisikan, tapi lebih ekstrem.
Gary datang ke bilik saya. Kami minum.
Dia cakap, "Saya ada satu misi. Awak nak ikut?"
Saya tanya, "Misi apa?"
Dia jawab, "Kita kena seludup 29 Taliban
ke Kabul dan hantar ke rumah selamat."
Saya tanya, "Ini misi rasmi atau ia cuma khayalan awak?"
Dia balas, "Tak, saya serius! Awak nak ikut atau tidak?"
Sesiapa pun akan fikir dua kali.
Bak kata orang Texas, berbaloikah saya ikut misi itu
atau kami yang tak berpijak di bumi yang nyata?
Perkara yang sentiasa bermain dalam fikiran pegawai CIA
ialah kebarangkalian untuk misi gagal.
Antara perkara yang sentiasa terlintas dalam fikiran semua pegawai CIA
ialah nasib Mike Spann di Qala-i-Jangi pada 25 November 2001.
QALA-I-JANGI, AFGHANISTAN 25 NOVEMBER 2001
Pasukan Alpha dianggotai lapan pegawai CIA.
Mereka pasukan kedua di Afghanistan.
Mereka berpecah.
Mike Spann dan David Tyson ke Qala-i-Jangi,
sebuah kubu di pinggir Mazar-i-Sharif
untuk soal siasat tahanan al-Qaeda.
Dia pengganas?
Ya, dia pengganas.
- Mereka pengganas? - Rasanya.
Mereka semua pengganas. Awak pun pengganas.
Awak datang ke Afghanistan untuk bunuh orang.
Saya tak…
Okey, Mike. Nak cakap dengan dia?
David Tyson dan Mike Spann tak tahu
yang tahanan al-Qaeda tak diperiksa dengan teliti.
Awak dari mana?
- Pakistan. - Pakistan?
- Kenapa datang ke Afghanistan? - Jihad.
- Menentang siapa? - Kekejaman AS.
Sekarang, awak ditahan di Mazar-i-Sharif.
Ya, tiada masalah. Ini takdir saya.
Kemudian secara tiba-tiba, para pejuang al-Qaeda itu
melepaskan tembakan, meledakkan bom tangan, membunuh pengawal…
dan memaksa mereka lari.
Dalam masa lebih kurang 30 saat,
dinamik kuasa di Qala-i-Jangi berubah
dan diambil alih oleh para pejuang al-Qaeda.
Disebabkan itu, Mike melawan dengan tangan kosong
sebelum hilang di bawah timbunan mayat.
Memandangkan dia bersendirian, David tiada pilihan.
Dia mesti membunuh atau dibunuh, jadi itulah yang dia lakukan.
Dia terselamat dan Mike Spann terkorban.
Itulah yang berlaku pada hari itu.
Situasi Qala-i-Jangi terpahat dalam ingatan mana-mana pegawai CIA.
WIRA YANG GUGUR DEMI KEBEBASAN
JASAMU DIKENANG SEMOGA ROHNYA DICUCURI RAHMAT
Untuk operasi seperti ini,
seorang pegawai kes mesti fokus pada mekanik
untuk memujuk seseorang supaya berpihak kepadanya.
Kita tak boleh terlalu memikirkan tentang situasi keselamatan,
jadi pegawai Ground Branch dan pegawai separa tentera CIA
ialah pasukan yang terkhusus dalam mekanik itu.
Sepertimana SEAL Tentera Laut atau Delta Force,
mereka boleh laksanakan misi membunuh dengan efisien dan pantas,
termasuklah misi penyelamatan.
Jadi, mereka berenam pergi ke sempadan.
Pintu sempadan dipanggil Pintu Torkham
dan jalan tikus untuk keluar masuk ada berdekatan.
Ramai penyeludup dan pendatang haram yang guna jalan tikus itu.
Saya rasa pegawai imigresen sengaja tutup mata.
Kami arahkan Taliban itu melintas seorang demi seorang.
Cara itu mengelakkan kemungkinan
untuk mereka serang kami secara berkumpulan.
Yang paling kami risaukan,
salah seorang daripada mereka pakai ves dilengkapi bom.
Saya tahu berpelukan dan melaga-lagakan pipi
ialah adat tradisi mereka bertegur sapa.
Saya dan Jeneral Fahim peluk dan berlaga pipi
dengan setiap seorang daripada mereka.
Sambil berpelukan, saya raba pinggang dan belakang mereka.
Saya boleh rasa kalau mereka pakai ves atau sorok senjata.
Pegawai macam Gary tahu kalau ada senjata disembunyikan,
kalau ada yang berpeluh dan nampak gementar.
Ia konfrontasi langsung yang agresif.
Pegawai kes CIA yang berpengalaman ada kemahiran itu.
Ia memerlukan tahap keberanian yang tinggi.
Kalau situasi meruncing, nyawanya jadi pertaruhan.
Mereka dikawal oleh Haimi.
Dia orang terakhir yang menyeberang sempadan
kerana dia takut kami akan tangkap atau seksa mereka.
Kemudian, barulah dia menyeberang.
Rancangan A, kami mesti lindungi mereka.
Rancangan B, kami mesti bunuh mereka kalau mereka cuba serang kami.
Kemudian, kami mulakan perjalanan ke Kabul.
Selepas tinggalkan sempadan, kumpulan Taliban itu tahu
yang nyawa mereka di dalam tangan kami.
Saya yakin mereka pun takut macam kami.
Kami ikut jalan darat dari Jalalabad ke Kabul.
Perjalanannya agak jauh, melalui lereng-lereng bukit
yang tiada penyangga jalan.
Perjalanannya sangat menakutkan.
Lebih-lebih lagi, kami bawa 29 orang Taliban.
Sebelum mulakan perjalanan,
saya minta stesen sediakan sebuah rumah selamat
setibanya kami di Kabul.
Saya dapat tahu rumah selamat itu tiada,
jadi saya telefon Menteri Pertahanan, Jeneral Wardak.
Dia marah saya dan cakap,
"Awak nak saya cari rumah selamat di Kabul dalam masa 24 jam
untuk tempatkan 29 orang musuh negara saya sekarang juga?"
Memandangkan dia Menteri Pertahanan,
dia berjaya jumpa sebuah rumah yang ada bilik bawah tanah
untuk kami sewa buat sementara waktu
dan tempatkan mereka di tingkat bawah tanah itu.
Rumah selamat yang disediakan
ialah sebuah bangunan dua tingkat yang ada bilik bawah tanah.
Kami bergerak pada waktu malam kerana ia lebih selamat,
tapi rumah selamat itu terletak di kejiranan mewah di Kabul.
Di lokasi macam itu, susah nak kekalkan kerahsiaan misi
untuk jangka masa panjang.
Brutus salah seorang pegawai GRS yang datang ke rumah selamat itu
untuk lindungi pegawai-pegawai kes CIA yang berkunjung ke sana.
Dari aspek keselamatan, rumah selamat itu tak selamat.
Rumah-rumah lain lebih tinggi berbanding rumah itu.
Pergerakan keluar masuk kami terdedah dan bukan itu saja.
Keadaan di dalam rumah itu sangat teruk.
Ada satu saja laluan keluar masuk ke bilik bawah tanah itu.
Ia mimpi ngeri bagi pasukan keselamatan macam kami.
Saya suruh mereka buat temu bual di bawah tangga saja.
Salah satu pelan kecemasan yang dia beritahu saya ialah,
"Kalau mereka serang kita, jangan duduk di sudut belakang ini.
Susah kami nak selamatkan awak nanti."
Mereka cuma tunggu masa kami berpecah daripada kumpulan.
Serigala akan serang bebiri yang terpisah daripada kawanannya dan terdedah.
Tak lama pun.
Mereka jeling kami.
Mereka nampak tak puas hati di rumah itu, jadi kami sentiasa berjaga-jaga.
Ia saat yang mendebarkan. Mungkin mereka tertanya-tanya,
"Adakah mereka akan bunuh kita di sini?"
Seorang daripada mereka dalam kesakitan. Saya ingat dia sakit kepala.
Rupa-rupanya, jurubahasa beritahu yang dia sakit gigi.
Saya ambil Motrin, Tylenol dan turun ke bawah.
Saya beri dia ubat itu.
Kawan dia cakap, "Kami takkan makan ubat Barat awak."
Saya telan dua biji di depan mereka, jadi dia ambil ubat itu.
Keesokannya, dia senyum dan cakap terima kasih.
Apabila kumpulan Taliban itu nampak
ada orang Amerika beri ubat dan bantu kawan mereka,
mungkin ketika itulah mereka yakin yang kami takkan bunuh mereka
dan mula percaya akan kami.
Kami berjaya raih kepercayaan mereka.
Kami berjaya seludup keluar 29 Taliban dari Pakistan ke Afghanistan.
Semuanya berjalan lancar
dan kami perlu pastikan yang mereka boleh beri kerjasama
atau berganding bahu dengan kami.
Mungkin mereka boleh jadi kunci
untuk bongkar rangkaian pengebom berani mati IED
dan menjadi aset yang boleh menyelamatkan ribuan nyawa.
Selepas sesuaikan diri,
dalam tempoh 48 jam seterusnya,
kami soal kumpulan Taliban itu.
Kami bergantung pada jurubahasa, penterjemah CIA
dan Jeneral Fahim
yang banyak membantu kami menyoal siasat
dan mengenal pasti setiap maklumat
serta aktiviti yang dilakukan oleh setiap seorang daripada mereka.
Kalau seseorang itu ada akses, mungkin dia ada maklumat tentang IED.
Mungkin dia tahu lokasi bahan letupan itu disorok.
Mungkin dia kenal mana-mana anggota kanan Taliban
atau al-Qaeda.
Itulah tujuan kami soal siasat mereka.
Mungkin Gary sedar yang mereka cuma anggota bawahan.
Kami perlu tapis mereka
dan fokus pada orang yang betul-betul ada maklumat.
Antara kesemua 29 orang Taliban itu,
ada enam orang saja yang boleh dipercayai.
Saya hantar selebihnya pulang ke Pakistan
dan kem pelarian bersama sejumlah kecil wang
serta "janji" yang mereka takkan angkat senjata
menentang AS atau Afghanistan.
Lagipun, saya ada maklumat
yang boleh membahayakan nyawa mereka.
"Hei, awak dah jumpa orang Amerika."
Kami ada gambar kumpulan Taliban itu
bersama beberapa pegawai CIA.
Kalau Taliban lain tahu mereka bekerjasama dengan AS,
mereka akan dianggap sebagai pengkhianat
dan dipenggal kepala.
Saya tempatkan lima daripada enam Taliban itu di Kabul
dan korek maklumat sebanyak mungkin daripada mereka.
Saya lebih fokus pada Haimi iaitu ketua kumpulan itu.
Dia yang paling berpelajaran.
Dia dah biasa jadi ketua.
Sejujurnya, dia seorang yang angkuh.
Saya hantar dia pulang ke Pakistan untuk jadi mata-mata
dan informan kami.
Pada satu ketika,
Haimi beritahu kami yang anggota kanan Taliban
suruh dia hantar sebuah bas ke Afghanistan
yang sarat dengan komponen bahan letupan.
Alat peledak dan peranti pemicuan.
Kami berjaya memintas bas itu
dan menemui semua komponen
yang akan dibekalkan ke kilang IED.
Haimi beritahu Fahim
yang dia diarahkan menghantar dua orang pengebom berani mati
ke Kabul untuk lakukan operasi pengeboman berani mati.
Saya cuba cari jalan untuk jumpa pengebom itu.
Saya reka cerita dan minta Fahim beritahu mereka
dia kenal seorang wartawan Kanada yang sokong perjuangan Taliban.
Wartawan itu nak temu bual mereka dan selepas mereka syahid,
dia akan tulis cerita dan beritahu dunia tentang mereka,
pengorbanan mereka dan jadikan mereka terkenal.
Kedua-dua pengebom berani mati itu setuju
untuk ditemu bual oleh wartawan Kanada itu
dan wartawan itu ialah saya.
PINGGIR KABUL, AFGHANISTAN DISEMBER 2008
Kita cuba raih kepercayaan dan beri tanggapan
sebagai seseorang yang jujur dan telus,
tapi pada masa sama, kita jadi orang lain.
Apabila mula menjiwai watak dan peranan kita,
kita akan fokus seratus peratus sehingga kita sendiri percaya
kita memang wartawan dari Kanada
yang cuba menemu bual pengebom berani mati Taliban.
Selepas bercakap dengan pengebom berani mati itu,
saya dapat tahu tentang situasi dan kenal hati budi mereka.
Satu-satunya cara untuk mereka berbakti kepada agama
adalah dengan membunuh diri, diberikan ganjaran syurga
dan keluarga mereka akan diberikan pampasan.
Perkhidmatan perisikan Afghanistan rakam pengakuan mereka
supaya ia boleh dijadikan propaganda dalam kempen hal ehwal awam
untuk memburuk-burukkan Taliban
kerana merekrut orang-orang awam, membasuh otak mereka
dan menghasut mereka jadi pengebom berani mati.
Keluarga saya tahu, tapi mereka tak boleh halang saya.
Saya nak syahid dan hancurkan Amerika.
Setiap pengebom berani mati tahu yang dia akan mati,
jadi mereka tentu mempersoalkannya. Mereka mesti tertanya-tanya.
Kalau kita boleh selami hati dan tahu motivasi mereka,
ia sangat membantu.
Kita boleh korek maklumat tentang rangkaian mereka,
orang yang hantar mereka dan laluan yang mereka ambil.
Ia sumber maklumat yang sangat berharga.
Cuaca Afghanistan sejuk.
Saya pakai kurta dan berselubung dengan selimut.
Salah seorang pengebom itu menggigil sambil bercakap dengan saya,
jadi saya beri selimut itu kepada dia
dan suruh dia pakai.
Sebelum saya pergi,
dia tanggalkan selimut itu dan nak pulangkannya,
tapi saya cakap, "Tak apa, ambillah."
Saya dapat tahu selepas saya pergi,
kedua-dua pengebom berani mati itu cakap,
"Kami tak pernah jumpa orang Barat dan ingat mereka semua jahat,
tapi lelaki itu nampak baik.
Dia nampak normal dan prihatin.
Nasib baik dia orang Kanada, bukan Amerika."
Disebabkan itu,
selepas dua atau tiga pertemuan seterusnya,
saya layan mereka dengan baik, bersembang tentang hidup mereka
dan tanya harapan serta cita-cita mereka,
itu pun kalau mereka tak mati.
Pada masa itu, soalan-soalan saya banyak berkisar
tentang latihan, indoktrinasi dan perekrutan pengebom bunuh diri.
Saya dah tak macam wartawan.
Saya rasa saya berjaya raih kepercayaan mereka
sehingga berani berterus terang.
Akhirnya, saya beritahu mereka
yang saya orang Amerika dan pegawai CIA.
Saya tawarkan kepada mereka
beberapa ratus dolar.
Rasanya tak lebih 650 dolar.
Jumlah itu memadai untuk mereka mulakan hidup baharu
dan lupakan niat untuk jadi pengebom berani mati.
Saya bukan saja selamatkan mereka,
tapi beribu-ribu lagi nyawa yang tak berdosa di luar sana.
Bagi saya, itulah objektifnya.
Menurut kata orang, tindakan Gary Harrington
ialah tindakan terbaik yang boleh diambil oleh pegawai CIA.
Peperangan sedang berlaku.
Dia selamatkan nyawa rakyat Amerika dan bekerjasama dengan sekutu Afghanistan
Dia mainkan peranannya untuk buat perubahan.
Sejujurnya, itu dah memadai bagi seorang pegawai CIA.
Saya tahu ramai yang cakap
saya langgar peraturan CIA,
tapi saya bukan langgar demi kepentingan peribadi,
tapi demi menjayakan misi.
Saya berdiri di puncak Gunung Tora Bora pada tahun 2001.
Semuanya berjalan ikut rancangan.
Al-Qaeda dan Taliban dah tinggalkan Afghanistan.
Semua orang gembira.
Ia satu kemenangan selepas tragedi 11 September.
Saya beritahu kawan-kawan di sekeliling saya,
"Hei! Kita dah menang,
tapi bukan mudah untuk kekalkan takhta dan kemenangan ini."
Saya tahu yang akhirnya,
tentera AS akan berundur,
tapi saya rasa pengunduran AS
secara menyeluruh dari Afghanistan,
tanpa pelan perlindungan untuk orang-orang
yang banyak membantu dan melindungi saya,
ia menyedihkan.
Saya masih berhubung dengan Rasul.
Dia sertai puak penentang.
Dia putuskan hubungan dengan CIA dan pulang ke Afghanistan.
Sekarang, dia bekerja dengan Massoud,
anak Ahmad Shah Massoud,
yang merupakan ketua ikonik Panjshiri yang asal sebelum 11 September.
Rasul bantu dia mengukuhkan kedudukannya
sebagai ketua puak penentang.
Saya rasa terpanggil.
Saya mesti lakukannya.
Saya mesti sertai puak penentang dan tumpaskan Taliban.
Beri galakan.
Saya tahu saya dah tua, tapi masalahnya,
Pakistan akan jadikan Afghanistan
negara pengganas nombor satu dunia
kalau kami tak bangkit melawan.
Hari ini, Afghanistan masih bergolak.
Jadi, apa yang kita buat selama ini?
Ini bukan pengakhirannya.
Taliban gagal memerintah Afghanistan dengan mampan,
jadi saya rasa konflik ini belum berakhir.
Terjemahan sari kata oleh Saffura